Diari Oficial de la Generalitat Valenciana


Sumari del DOGV 9635, del 10-07-2023 (2023/7633)

RESOLUCIÓ de 3 de juliol de 2023, del president de Turisme Comunitat Valenciana, d'inici de procediment de declaració de la prescripció de deutes amb la Federació Hotelera de la CV (FHCV).
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9635

Data del DOGV
:   10-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7633


Data del document
:   03-07-2023

Organisme emissor
:   Turisme Comunitat Valenciana

Tipus de document
:   Resolució

Descriptors 

:   * Turisme Comunitat Valenciana

RESOLUCIÓ de 3 de juliol de 2023, del president de Turisme Comunitat Valenciana, d'inici de procediment de declaració de la prescripció de deutes amb la Federació Hotelera de la CV (FHCV). [2023/7633]  
Antecedents de fet  
Primer. Mitjançant la Resolució de 19 de juliol de 2011, de la presidenta de l'Agència Valenciana del Turisme, es van concedir dos subvenciones a la Federació Hotelera de la Comunitat Valenciana (d'ara endavant, FHCV), amb NIF F26720876, per import de 15.000 euros (expedient 142-553-11) i 11.444,82 euros (expedient 141-396-11), respectivament, segons detall que s'expressa en el quadre següent:  
  
Segon. Després de la justificació pertinent dels expedients esmentats, en relació amb l'expedient 141-396-11, es minora l'import en 8.235,55 euros a conseqüència de la justificació indeguda, i es reconeix en data 29 de novembre de 2011 una obligació de pagament per un import de 3.209,27 euros (document comptable núm. 10332).  
Quant a l'expedient 142-553-11, en data 29 de novembre de 2011 es reconeix una obligació de pagament per import de 15.000,00 euros, es realitza un primer pagament d'11.174,11 euros, i la resta queda pendent, això és, 3.825,59 euros (document comptable núm. 9929).  
Pel que el deute pendent de pagament en relació amb aquestes ajudes va ascendir en el cas de l'expedient 142-553-11 a 3.825,59 euros i en el cas de l'expedient 141-396-11 a 3.209,27 euros, sense que fins hui s'haja produït cap reclamació per part de la Federació o dels seus legítims drethavents.  
Tercer. Vist l'informe d'inici del procediment de declaració de la prescripció dels deutes amb l'FHCV signat en data 23 de maig de 2023, que exposa i informa sobre el compliment dels requisits exigits en la normativa per a la tramitació de l'oportú expedient de prescripció de deutes i conseqüentment de l'anul·lació dels saldos comptables corresponents als documents comptables núm. 9929 i 10791, per import de 3.825,59 euros i 3.209,27 euros, respectivament.  
  
Quart. Emesa proposta de data 23 de maig de 2023, del director de Turisme d'inici del procediment de declaració de prescripció del deute amb l'FHCV, que proposa la declaració i prescripció del deute i la notificació a les persones interessades legítimes perquè en un termini de 10 dies hàbils des d'aquesta es pogueren personar en la seu de Turisme Comunitat Valenciana (c/ de la Democràcia, núm. 77, 48991 València - Ciutat Admtva. 9 d'octubre, Torre 2) per a accedir a l'expedient i/o formular, si és el cas, les al·legacions que estimen convenients, sense que fins hui s'hagen produït aquestes.  
Cinqué. Reconegut error material en la resolució d'inici del procediment de declaració de prescripció del deute amb l'FHCV, de data 16 de juny de 2023, mitjançant aquesta s'esmena i deixa sense efecte l'esmentada resolució.  
  
Fonaments de dret  
Primer. La Llei 1/2015, de 6 de febrer, d'hisenda pública, del sector públic instrumental i de subvencions, en l'article 23, apartat 1.b, disposa que «excepte el que s'estableix per lleis especials, prescriuran als quatre anys (…) el dret a exigir el pagament de les obligacions ja reconegudes o liquidades, si no fora reclamat pels creditors legítims o els seus drethavents. El termini es comptarà des de la data de notificació del reconeixement o liquidació de la respectiva obligació».  
  
Segon. D'acord amb l'article 19 del Decret 77/2019, de 7 de juny, del Consell, de regulació del procediment de gestió del pressupost de la Generalitat, que regula el procediment de prescripció establit en l'article 23 de la Llei 1/2015, per a una obligació reconeguda el pagament de la qual no s'haja realitzat.  
Tercer. D'acord amb l'article 31, apartat 2.j, del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, el president de l'entitat, que ho serà al seu torn del Comité Estratègic de Gestió i del Comité de Direcció exercirà les funcions següents: (…) «En general, i de forma àmplia, exercir totes aquelles funcions que possibiliten el millor desenvolupament dels fins de Turisme Comunitat Valenciana».   
  
Resolc:  
  
Primer  
Declarar la prescripció i anul·lació dels saldos corresponents dels documents comptables núm. 9929 i 10417, per import de 3.825,59 euros i 3.209,27 euros, respectivament.  
  
Segon  
Aquesta resolució que posa fi a la via administrativa podrà ser recorreguda potestativament en reposició davant la persona que ocupe la presidència de Turisme Comunitat Valenciana en el termini d'un mes, o interposar recurs contenciós administratiu, davant els jutjats contenciosos administratius de la Comunitat Valenciana en el termini de dos mesos, comptats tots dos terminis, a partir de l'endemà de la notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que la persona interessada puga interposar qualsevol altre recurs que considere oportú.  
  
València, 3 de juliol de 2023.- El president de Turisme Comunitat Valenciana: Francesc Colomer Sánchez.